Sorin Grindeanu a fost întrebat, în cadrul conferinţei de presă susţinute la Palatul Victoria, dacă ar mai accepta în prezent ca OUG 13 să fie adoptată de guvernul său.

"OUG 14, sigur!", a răspuns după câteva momente Grindeanu. Premierul s-a referit la ordonanţa care a abrogat OUG 13.

De asemenea, întrebat dacă sunt momente din activitatea de premier pe care le regretă, de exemplu episodul mersului la pescuit cu Liviu Dragnea sau când a fost condus de către preşedinţii PSD şi ALDE până la uşa sălii în care a avut loc prima şedinţă a cabinetului său, Grindeanu a zâmbit şi apoi a răspuns: "Sunt momente în aceste cinci luni pe care probabil nu le-aş mai face".